Max Heß

Max Heß (født 1996) er en tysk friidrettsutøverer, som spesialiserer seg på tresteg, men han konkurrerer også i lengdehopp og på 60 meter. Hans fremste internasjonale meritter er gull i tresteg ved EM i friidrett 2016, og sølv ved VM i friidrett innendørs 2016. 

 Idrettskarriere 
2012
Heß fikk bronse i tresteg ved det tyske ungdomsmesterskapet (U18) både innendørs og utendørs i 2012.Erdgas-Chemnitz LAC - Max Hess , besøkt 12. juli 2016.

2013
Ved det tyske ungdomsmesterskapet (U18) i friidrett 2013 vant han tresteg. Han deltok også ved ungdoms-VM i friidrett 2013 i Donetsk i Ukraina, der han kom på 8.-plass med ny personlig rekord på 15,52 meter.IAAF - ''8th IAAF World Youth Championships - Triple Jump Men - Final, besøkt 12. juli 2016. 

2014
Han vant både lengdehopp og tresteg ved det tyske juniormesterskapet (U20) i friidrett innendørs i 2014. Ved juniormesterskapet utendørs vant han tresteg, og kom på 2.-plass i lengde. 

I juli deltok han ved junior-VM i friidrett 2014 i Eugene i USA. Der satte han personlig rekord i tresteg, med 16,55 meter, og fikk sølv bak cubanske Lázaro Martínez. 

2015
Den 17. januar 2015 satte han ny tysk juniorrekord (U20) i lengdehopp innendørs, med 8,03 meter, da han vant det sachsiske innendørsmesterskapet.Deutschen Leichtathletik-Verbands - Max Heß: „Das war ein perfekter Sprung“ , besøkt 12. juli 2016. Ved det tyske juniormesterskapet (U20) innendørs i 2015 kom han på 2.-plass i tresteg og 4.-plass i lengdehopp, men ved U20-mesterskapet utendørs vant han trestegkonkurransen med 15,84 meter.DLV - Deutsche Jugendmeisterschaften U20/U18 , besøkt 12. juli 2016. 

Ved EM i friidrett innendørs 2015 deltok han i lengdehopp. Han hoppet 7,71 meter i kvalifiseringsrunden, som var 11. beste resultat, og gikk ikke videre til finalerunden.European Athletics - European Athletics Indoor Championships - Prague 2015, besøkt 12. juli 2016.

2016
Innendørssesongen startet med seier i tresteg ved det tyske mesterskapet innendørs, der han hoppet 17,00 meter. Dette var ny personlig rekord, og en forbedring av hans gamle rekord med 66 cm. Lengden var også identisk med kravet til VM innendørs.Mitteldeutsche Rundfunk - Shootingstar springt schön weit, besøkt 12. juli 2016. Han deltok dermed ved VM i friidrett innendørs 2016. Der forbedret han sin personlige rekord til 17,14 meter, og tok sølv bak kinesiske Dong Bin.  

Han vant også tresteg ved det tyske mesterskapet utendørs, der han hoppet 17,06 meter. Ved EM i friidrett 2016 i Amsterdam fikk han kun ett gyldig hopp, men dette var på 17,20 meter, og han vant med dette EM-gull. Lengden var ny personlig rekord og årsbeste i Europa.

2017
Under U23-EM i friidrett 2017 fikk han bronse i tresteg, bak Nazim Babayev og Simo Lipsanen.

 Referanser 

 Eksterne lenker 

  Profil hos det tyske friidrettsforbundet 
  Presentasjon og resultater hos Erdgas-Chemnitz LAC 
  Profil hos All-Athletics.com 
  Profil hos Cornell University

Kategori:Personer fra Chemnitz
Kategori:Tyske tresteghoppere
Kategori:Tyske lengdehoppere
Kategori:Tyske sprintere
Kategori:Tyske mestere i friidrett
Kategori:Europamestere i friidrett
Kategori:EM-bronsemedaljevinnere i friidrett innendørs for Tyskland
Kategori:Deltakere for Tyskland under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Tyskland under EM i friidrett 2016
Kategori:Deltakere for Tyskland under EM i friidrett innendørs 2017
Kategori:Deltakere for Tyskland under EM i friidrett innendørs 2019
Kategori:Deltakere for Tyskland under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Tyskland under VM i friidrett 2022
Kategori:Deltakere for Tyskland under EM i friidrett innendørs 2023
Kategori:Deltakere for Tyskland under VM i friidrett 2023
Kategori:Deltakere for Tyskland under EM i friidrett 2024
Kategori:Deltakere for Tyskland under EM i friidrett innendørs 2025
Kategori:Deltakere for Tyskland under VM i friidrett innendørs 2025